Tinbaḍin n tsertit sendent ɣef uselum amettisan snekdent-d ɣar leqbayel beddent ɣaf tegmat,ṭṭefent amekkan deg wannar asertan aɣelnaw, yerna ay-agi s utbaɛ n yisuddas zemren ahat ad illin d ifulmanen n uslum aɣerfan i yellan deg-s.Ihi yella umgarad n tesnakta d tsuddas gar ikabaren n teqbaylit d yilugan-nsen.Yerna ma yella nsexdem awalen izernanen nezmer ad d-nini belli irgazen isertanen Imaziɣen sxedmen di lfayda-nsen wid yettkin s akabar-nsen.Acu kan afrari n "temsalt n tmaziɣt" deg wannar asertan iɛedda akin i ukatar n yikabaren "iqbayliyen": s umata akk tisuddas tisertanin tizzayriyin ilaq ad d-flalint cwiṭ cwiṭ i usekkednsent deg tenga, ula d wid i yellan mgal Tamaziɣt acḥal n yiseggasen ay-agi am (FLN) imi yuɣal ibeddel tamuɣli: uɣalen steɛerfen yerna stekelfen s "tegemmi tasnutlayt d yedles aɣarfan Amaziɣ" yarna tuɣal tettki deg wahil n yikabaren isartanen, arnu ɣer waya ay-agi nwalat aṭas n tikkal deg iseggasen-agi ladɣa: -Deg wugni n "San Ejidyu" yettwazmel deg Ṛum di yennayer 1995 seg tama n tegruma n yikabaren n tsertit n usegemmeḍ, gar-asent (LFIS) i d-yennan: «iferdas ibedden deg wuddem